 Dabcan way jiraan Kooxo dhalinayaro ah oo dhibaato ku haya amaanka bulshada, isla markaana ku kaca falal denbiyo budhcadnimo, Kufsi iyo arrimo la xidhiidha, ama mararka qaar dagaalo koox koox ah ay dhexmaraan, balse waxay rayal caamka Bulshadu is weydiinayaan Ciidanka Boolisku ma yihiin kuwo akhlaaqiyan u dhisan, ma yihiin kuwo u tababaran shaqadooda, ma yihiin kuwo u daacad ah shaqadooda iyo xilka masuuliyada cuslus ee ay qaranka u hayaan, ama lagula xisaabtamo khaladaadka ka imanaya dhaqadooda iyo haddii ay muwaadiniinta kula kacaan gef, dhamaan astaamahaa ayaa ah kuwo tiro aad u yar laga helayo marka dib loo eego Booliska Somaliland. 